De danske biblioteker stiller en lang række af de førende internationale magasiner – og enkelte danske – gratis til rådighed online og som download gennem appen RB Digital.

Du finder RB Digital ved at gå ind på det lokale biblioteks hjemmeside, hvor der typisk er en indgang under beskrivelsen af de digitale tjenester (man skal ind og oprette bruger efter anvisning og link på biblioteket og ikke blot starte på rbdigital.com; det er betalingssiden).

Undertegnede har altid haft en svaghed for at gå på opdagelse i virkeligt velassorterede kiosker med hundredvis af magasiner.Men dels er det lidt svært for tiden, dels er magasiner temmelig kostbare i Danmark, og navnlig de udenlandske kan være meget længe undervejs – hvis man da overhovedet kan købe dem i Danmark.Men alt fås som bekendt online, og her er det værd at slå et slag for tjenesten, som (vistnok) alle danske biblioteker stiller til rådighed kvit og frit.Det er gode sager, der stilles til rådighed – blandt andet National Geographic, New Scientist, The Economist, Wired, Esquire, Newsweek, Rolling Stone Magazine og The Atlantic – og mere end 300 andre titler om alt fra sport, hobby og udeliv til erhvervsliv, livsstil, kultur og teknologiHer er også enkelte danske titler, blandt andet Alt om Videnskab Historie, In og Spis Bedre m.fl., men vægten er så ganske afgjort på de amerikanske og britiske udgivelser.Du finder RB Digital ved at gå ind på det lokale biblioteks hjemmeside, hvor der typisk er en indgang under beskrivelsen af de digitale tjenester (man skal ind og oprette bruger efter anvisning og link på biblioteket ogblot starte på rbdigital.com; det er betalingssiden).Man kan enten læse magasinerne online eller hente app’en RB Digital ned på sin tablet, downloade magasiner og læse dem offline.Udvalget er – som antydet – enormt, også af kvalitetstitler i den tunge ende.Eneste virkelige ulempe er, at tjeneste og app kan være en smule ustabil i perioder.Ligeledes lader brugervenligheden i tilmeldings- og opstartsfasen en del tilbage at ønske. Men lykkes med lidt tålmodighed, og anstrengelserne kan virkelig svare sig.Men hvis man insisterer på at betale for sine onlinemagasiner – over andet end skattebilletten – er der naturligvis også andre muligheder.RB Digital har som nævnt ovenfor også en side, hvor man kan abonnere på enkeltmagasiner, ligesom man også kan abonnere på alverdens magasiner via f.eks. Amazon Kindle, ofte til en meget fornuftig pris.